Δήμος (όνομα)

Δήμος, ελληνικό αντρικό κύριο όνομα, συνήθως υποκοριστικός τύπος αντρικών ονομάτων που έχουν ως πρώτο ή δεύτερο συνθετικό το δήμος (η λέξη από το αρχαιοελληνικό δῆμος, ήδη μυκηναϊκό da-mo),Γεώργιος Μπαμπινιώτης: Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση (ανατύπωση) 2005 όπως λ.χ. Αριστόδημος, Νικόδημος, Δημοσθένης κ.ά., ή του ονόματος Δημήτρης.Ευθύμιος Μπουντώνας:Μελέτη περί του γλωσσικού ιδιώματος Βελβεντού και των περιχώρων αυτού, 1892, Αρχεία Κοραή #1, 1932, σ. 68Αθανάσιος Χ. Μπούτουρας: Τα νεοελληνικά κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 62

 Ονομαστική εορτή 
 Δήμος νεομάρτυς ο εν Σμύρνη, στις 10 Απριλίου, ημέρα κατά την οποία η Ορθόδοξη Εκκλησία τιμά τη μνήμη του νεομάρτυρα Δήμου (μαρτύρησε στη Σμύρνη το 1763).Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005 
 Δήμης μάρτυς, στις 12 Απριλίου, ημέρα κατά την οποία η Ορθόδοξη Εκκλησία τιμά τη μνήμη του μάρτυρα Δήμεντος
 Εορτάζεται και του Αγίου Δημητρίου 26 Οκτωβρίου.

 Τύποι του ονόματος Δήμος 
Διαλεκτικοί τύποι, απαντούν σήμερα ως οικογενειακά επώνυμα.
 Δήμας, Δημάκης, υποκοριστικό
 Δημαράς
 Δημινάς

 Θηλυκός τύπος 
 Δημούλα, υποκοριστικός τύπος
 Δημή, στις Καρυές Λακωνίας
 Δήμω, στην πρόθεση 215 της μονής Βαρλαάμ των ΜετεώρωνΚώστας Σπανός, «Οι δυτικομακεδονικοί οικισμοί και τα ονόματα των αφιερωτών τους στην Πρόθεση 215 της Μονής του Βαρλαάμ των Μετεώρων (17. – 19. αι.), Μακεδονικά, #28, Θεσσαλονίκη 1991-92, σσ. 148, 149

 Διάδοση του ονόματος 
Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Δήμος παρουσιάζεται ως το 138ο πιο συχνό όνομα (48ο ανάμεσα στα αντρικά) και το Δημούλα ως το 844ο πιο συχνό όνομα (613ο ανάμεσα στα γυναικεία).

 Το όνομα σε άλλες γλώσσες 
Ως βαφτιστικό συναντιέται και στα βουλγαρικά με τον τύπο Dima (χαϊδευτικό των Dimitru < Dumitru) και στα ρουμανικά ως επώνυμο Dima.Κωνσταντίνος Ευ. Οικονόμου, «Επωνύμων μνημοσύνη», περιοδικό Ζωσιμάδες, #20 (Απρίλιος, Μάιος, Ιούνιος 2007), σ. 40, σημ. 29

Παραπομπές

 Εξωτερικοί σύνδεσμοι 

Κατηγορία:Ανδρικά ελληνικά ονόματα
Κατηγορία:Υποκοριστικά ονόματα